Ραγισμένες Αγκαλιές

Το Ραγισμένες Αγκαλιές (πρωτότυπος τίτλος: Los abrazos rotos, διεθνής τίτλος: Broken Embraces) είναι ισπανική αισθηματική θρίλερ ταινία του 2009, σε σκηνοθεσία και σενάριο Πέδρο Αλμοδόβαρ. Η παραγωγή έγινε από τον ίδιο τον Αλμοδόβαρ, σε συνεργασία με τον Αγουστίν Αλμοδόβαρ. Πρωταγωνιστές της ταινίας είναι μερικοί από τους συνηθισμένους ηθοποιούς του σκηνοθέτη όπως η Πενέλοπε Κρουζ, η Μπλάνκα Πορτίγιο, ο Λουίς Ομάρ, η Άνχελα Μολίνα, η Λόλα Ντουένιας και η Ρόσι ντε Πάλμα. Η πλοκή της ταινίας περιστρέφεται γύρω από έναν σεναριογράφο, ο οποίος θυμάται την τραγική κατάληξη που είχε η αγαπημένη του, η οποία ήταν σύζυγος ενός ψυχαναγκαστικού πλούσιου επιχειρηματία. 

Το έργο εμπνεύστηκε από το σκοτάδι και τη φωτογραφία ενός ζευγαριού που είχε τραβήξει ο Αλμοδόβαρ, στα τέλη του 1990, στην παραλία Ελ Γκολφε της Λανθαρότε. Το έργο αποτελεί έναν φόροι τιμής στον κινηματογράφο, καθώς και στα είδη που καταπιάνεται. Στυλιστικά, δύσκολα μπορεί να καταταχθεί κάπου πολύ συγκεκριμένα καθώς έχει ένα νουαρ-ίζον ύφος μαζί με μελόδραμα, μπλέκοντας κι άλλα είδη όπως στοιχεία κόμικ και ταινία-μέσα-σε-ταινία. Έχει επίσης ελαφρά κωμική διάθεση σε κάποιες περιπτώσεις, όμοια με εκείνη της ταινίας Γυναίκες στα πρόθυρα νευρικής κρίσης (1988). Μερικά από τα πικοίλα θέματα που θίγονται σε αυτήν την ταινία είναι η ηδονοβλεψία, η απώθηση, η πορνεία, ο θάνατος, η εκδίκηση, νοσήματα και φάρμακα.  

Η ταινία κυκλοφόρησε στις 18 Μαρτίου του 2009 στην Ισπανία. Την ίδια χρονιά υπήρξε και υποψήφια για Χρυσό Φοίνικα. Ενώ και οι κριτικοί το αποδέχτηκαν με θετικές κριτικές. Η ταινία επίσης υπήρξε υπόψήφια για BAFTA και Χρυσές Σφαίρες στην κατηγορία Καλύτερη Ξενόγλωσση Ταινία..

Παραπομπές

Εξωτερικοί σύνδεσμοι 
 
 
 
 

Ταινίες του 2009
Ισπανόφωνες ταινίες
Αγγλόφωνες ταινίες
Ισπανικές ταινίες
Ισπανικές αισθηματικές δραματικές ταινίες
Ισπανικές αισθηματικές θρίλερ ταινίες
Ισπανικές δραματικές θρίλερ ταινίες
Ισπανικές ταινίες συσχετιζόμενες με ΛΟΑΤ
Ταινίες σε σκηνοθεσία Πέδρο Αλμοδόβαρ
Ταινίες με μουσική σύνθεση Αλμπέρτο Ιγκλέσιας
Ταινίες γυρισμένες στη Μαδρίτη
Ταινίες σε σενάριο Πέδρο Αλμοδόβαρ
Ταινίες παραγωγής Αγουστίν Αλμοδόβαρ
Ταινίες παραγωγής El Deseo
Ταινίες με θέμα την αναπηρία